Els comerços de Burjassot obriran les seues portes el 24 i el 31 de desembre al matí
2025-07-24

Els comerços de Burjassot, juntament amb el Mercat Municipal L’Almara, volen facilitar les compres a les veïnes i els veïns del municipi. Per aquest motiu, obriran les seues portes, en horari de matí, dos dels dies més especials de l’any que cauen en festiu: el 24 i el 31 de desembre.

Així, per als més ressagats o per a aquelles persones que hagen d’arreplegar els seus encàrrecs, tant els comerços com les parades del Mercat Municipal l’Almara romandran oberts fins al migdia. A més, en aquest últim lloc comercial, el Mercat, es comptarà el 24 de desembre amb la visita d’un personatge molt especial, el Pare Noel que, a partir de les 12 hores, arreplegarà les cartes de tots els xiquets i xiquetes que passen a saludar-ho.

Així mateix, per al dia 31 de desembre, a partir de les 11:30 hores, hi haurà taller de pinta cares i contacontes perquè xiquets i xiquetes tinguen un matí divertit mentre els seus familiars fan les últimes compres de l’any.